《雨不成雪》
元代·方回

一雨疑当冷，旋为暖所胜。
南方难得雪，冬半尚无冰。
余菊香深酽，群蔬意似矜。
林疏石路细，遥见隔溪僧。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。